कायान्तरण
कायान्तरण (अंग्रेज़ी: metamorphosis, मेटामोरफ़ोसिस) एक जीववैज्ञानिक प्रक्रिया है जिसमें किसी जानवर के पैदा होने के या अंडे से निकलने के बाद कोशिकाओं (सेल) की बढ़ौतरी से उसके शारीरिक ढाँचे में कम समय में बड़े परिवर्तन आ जाते हैं। उदाहरण के लिए रेंगने वाली इल्ली (कैटरपिलर) कायांतरण करके उड़ने वाली तितली बन जाती है। इसी तरह से मेंढक का बच्चा (टैड्पोल) एक नन्ही मछली जैसा लगता है लेकिन कुछ ही दिनों में पूरी तरह परिवर्तित होकर मेंढक बन जाता है।